P6_TA(2005)0229

Ohranjanje delfinov *

Zakonodajna resolucija Evropskega parlamenta o predlogu Sklepa Sveta o podpisu Sporazuma o mednarodnem programu za ohranjanje delfinov s strani Evropske skupnosti (KOM(2004)0764 — C6-0245/2004 — 2004/0268(CNS))

(Postopek posvetovanja)

Evropski parlament,

- ob upoštevanju predloga Sklepa Sveta (KOM(2004)0764) [1],

- ob upoštevanju člena 37 v povezavi s prvim pododstavkom člena 300(2) Pogodbe ES,

- ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom (C6-0245/2004),

- ob upoštevanju člena 51 in člena 83(7) svojega Poslovnika,

- ob upoštevanju poročila Odbora za ribištvo (A6-0157/2005),

1. odobri predlog sklepa Sveta, kakor je bil spremenjen in odobri sklenitev sporazuma;

2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic.

Sprememba 1

Uvodna izjava 1 a (novo)

(1a) Uredba Sveta (ES) št. 882/2003 z dne 19. maja 2003 [2] vzpostavlja sistem sledenja in kontrole za tune.

Sprememba 2

Uvodna izjava 4

(4) Na 35. medvladnem zasedanju o ohranjanju tunov in delfinov v vzhodnem Tihem oceanu je bil februarja 1998 sprejet Sporazum o mednarodnem programu za ohranjanje delfinov;

(4) Na 35. medvladnem zasedanju o ohranjanju tunov in delfinov v vzhodnem Tihem oceanu je bil 7. februarja 1998 sprejet Sporazum o mednarodnem programu za ohranjanje delfinov. Sporazum je bil podpisan v Washingtonu 21. maja 1998, veljati pa je začel 15. februarja 1999.

Sprememba 3

Uvodna izjava 4 a (novo)

(4a) Do danes je sporazum podpisalo 15 držav: Bolivija, Kolumbija, Kostarika, Ekvator, Salvador, Gvatemala, Honduras, Mehika, Nikaragva, Panama, Peru, Španija, Združene države, Vanuatu in Venezuela.

Sprememba 4

Uvodna izjava 5 a (novo)

(5a) Evropska Unija priznava pomembnost Sporazuma o mednarodnem programu za ohranjanje delfinov (AIDCP) pri zaščiti trajnostnega ribolova in njegove certifikacijske sheme, kot sredstva za zagotavljanje ekološkega ohranjanja drugih vrst, zlasti delfinov.

Sprememba 5

Uvodna izjava 7

(7) Sporazum je podpisala Skupnost v skladu s sklepom Sveta, ki je bil sprejet v ta namen.

(7) Skupnost je podpisala AIDCP, pri čemer se je odločila, da ga bo v skladu s Sklepom Sveta 1999/386/ES z dne 7. junija 1999 [3]izvajal začasno, do zaključka potrebnih postopkov za uraden pristop k Medameriški komisiji za tropske tune (IATTC).

Sprememba 6

Uvodna izjava 9

(9) Skupnost se je odločila začasno uporabljati Sporazum [4], dokler ne bodo končani potrebni postopki za njen pristop k IATTC.

Sprememba 7

Uvodna izjava 9 a (novo)

(9a) Na podlagi prej navedenega je potrdilo "tuni, ulovljeni brez ogrožanja delfinov" ("Dolphin Safe"), predvideno v AIDCP, vse do danes edino, ki ga Skupnost priznava.

Sprememba 8

Uvodna izjava 13 a (novo)

(13a) Podatki, predloženi v besedilu AIDCP, lahko pomagajo potrošnikom pri njihovih odločitvah za nakup proizvodov, povezanih s tuni, ulovljenimi na območjih iz sporazuma.

Sprememba 9

Uvodna izjava 13 b (novo)

(13b) Uredba (ES) št. 882/2003 vsebuje opredelitev pojmov "tuni, ulovljeni brez ogrožanja delfinov" in "tuni, ulovljeno z ogrožanjem delfinov" ter med drugim predvideva ločevanje in označevanje obeh vrst tunov.

Sprememba 10

Člen 1 a (novo)

Člen 1a

Svet izvaja ukrepe, ki omogočajo stalno uresničevanje sledenja in kontrole ulova tunov na območju iz sporazuma, od začetku veljavnosti Uredbe (ES) št. 882/2003.

Sprememba 11

Člen 1 b (novo)

Člen 1b

Samo tuni, ki ustrezajo opredelitvi "tuni, ulovljeni brez ogrožanja delfinov" iz člena 3 Uredbe (ES) št. 882/2003, smejo biti označeni kot "tuni, ulovljeni brez ogrožanja delfinov'"

Sprememba 12

Člen 1 c (novo)

Člen 1c

Skupnost izvede ukrepe za zagotovitev doseganja in vzdrževanja ustrezne ravni podatkov o eko-označevanju po AIDCP v korist potrošnikov v Evropi.

[1] Še ni objavljeno v Uradnem listu.

[2] UL L 127, 23.5.2003, str. 1.

[3] UL L 147, 12.6.1999, str. 23.

[4] UL L 147, 12.6.1999, str. 23.

--------------------------------------------------